
Пренумерата в краю: 

30 грошей місячно, 

80 „  квартально, 
1.50 = полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла, сторона 120 зл., Ч? сто- 
роны 60 зл., а стороны 35 3л., 
аа 259 Е о Вен 772 ; Чз стор. 20 зл., 1/1в стор. 10 зл.; 
И И т 2 ПИР оголошеня малы за 1 мм. 20 гр., 
оклады | в тексті 30 тр., перед текстом 
40 тр. При місячном и долшом 
оголошеню значна знижка. 


Орган Лемковского Союза 


Конто чекове Нр. 404.155. 


Выходит в каждый четверг. 


ЕЕЕ Редакция и администрация в Крыниці, — Адрес „Лемко“ Крыница. ІЕЕ 


И 


ИКИ 
ИИ 


Стр. 2. 


Христос 


Радосну вість несут нам дзвоны. Вість то- 
та розносит ся скоро, наполнят людскы серд- 
ца и доходит до найнедоступнійшой заку- 
Тины. 

Христос воскрес! Христос воскрес! повто- 
ряют днеска все, стары и молоды, богаты и 
бедны, здоровы и недужны. 

По страстях и мученической смерти на 
кресті воскрес’ Спаситель світа и побідил 
смерть в цілой Божественной славі. 

Місце Єго страстей, місце мученической 
смерти на кресті, місце святійшого Гроба бы- 
ли близкы Єго Світлому Воскресеню. Так „по- 
добало Христу пострадати, быт распятым, 
умерти на кресті и третого дня воскреснути“. 
Єго страсти — то лем ворота до Єго побіды и 
славы. И чим тяжши мукы задавано Христу, 
чим больше утікало с Него житє, тым близ- 
ший был Спаситель нового, світлого, Боже- 
ственного житя. По муках пришло скоро світ- 
ле воскресене! 

В терпіню и мы близкы воскресеня. Мук 
и крестов переживами всі много. Не был сво- 
бодный от них Сын Божий, не освободит от 
них Господь и с нас никого. Под тыма мука- 
ми нераз мы угынаме ся, тратиме віру во вла- 
сны силы, охоту до дальшого житя. Але Все- 
вышный не кладе на никого тягару, перевыс- 
шаючого єго силы, котрого мы бы не могли 


перенести и чим кара Его ест тяжша, тым 
помоч Божа близша. 
Переходят скоро недугы, недостаток, 


душевны бол! и прикрость от других, а на их 
місце вертают силы, добробыт, спокой и дру- 


„АЕ“ В 


Воскрес! 


жба ближных. По тершнях близке воскресе- 
нє!, по смерти близка нова, світла жизнь! 
Днеска, коли всі тішиме и радуєме ся 
світлым Христовым Воскресенем, не падайме 
на духу и надійме ся на Воскресшого Христа! 
Он скоро воскрес из мертвых, Он и нас 
скоро выбавит. с наших бід и смутку! 


0” 


Христос Воскрес! 


Христос воскрес! Христос воскрес! 
Голосит голос дзвонов. 
Голосят сердца и уста, 
Вірных милионов! 
Воскрес из мертвых! С гробу встал 
Живый Спаситель світа! 
Голосит радостно земля 
В зелени вся одта. 
Воскрес! Он смертю смерть попрал. 
Нема уж смерти силы! 
Голосит сонце весняне 
Праменом теплым, милым. 
Жите, спасенє даровал! 
Новина всім счастлива! 
И нам Он счастну долю даст, 
Воскресший Господь славы! — 
о. Вл. Величковскый (Мисионар ч. 4). 


Всім нашим Приятелям, Читателям и Пре- 
нумераторам желаме щиро Веселых Свят Хри- 
стового Воскресеня. 

Лемко — Союз 
и Редакция Лемка. 


_ Торговля и выроб образов 


и инших предметов религийного культу. 


По отпустах и торгах купуют люде обра- 
зы святых, крестикы, медаликы, молотвосло- 
вы и инши предметы религийного культу и 
ани им до головы не прийде мисель, же тоты 
всі предметы сут зроблены через жидов, а ча- 
сто и через жидов продаваны. Зрозуміла річ, 
же жиды, вырабяючи тоты предметы религий- 
ного культу, або, як их с латинского языка 
называют „девоционалии“, не шануют тых 
предметов и наши святощи валяют ся часто 
под жидовскыма лавками, або на жидовскых 
смітниках, што ображат религийны чувства 
каждого християнина. 

Штобы положити тому конец, ухвалено 
закон, котрый говорит, што выробом и про- 
дажом предметов, звязаных с якымси віроис- 
повіданем могут заняти ся люде даной рели- 
гии, або товариства, в якых заряд складат ся 
с людей належачих до той религии. В пред- 
приємствах, котры вырабяют такы предметы, 
могут робити лем такы люде, котры належат 
до той религии, для якой сут перезначены то- 
ты предметы. Отже если в якомси предприем- 
стві вырабят ся фелоны, чаши, тетраподы и 
таке инше, то там не могут робити ани по- 
клонникы сект, ани жиды, ани магометане, а 
лем сами християне. До такых предметов за- 
числяют ся вс! предметы, якых уживат ся в 
святыні так через духовных як и вірных при 
выконываню религийных практык. 


За нарушене того закона грозит кара до 


3-ох місяюов арешту и до З тисяч злотых ка- 
ры грошевой. 

Выроблены уж в фабрыках девоциона- 
лии позволено однак продавати ище через 
2 рокы также людям не належачим до той ре- 
лигии, для якой сут девоционалии перезна- 
чены. 


Позволене таке дано тому, штобы доте- 
перешных фабрыкантов не наражати на втра- 
ты и евентуальне банкротство. 

На тот закон повинни звернути увагу в 
першой мірі наши кооператывы и склепары. 
Они повинни так, як и церковны комитеты 
спроваджати вс! товары религийного культу 
лем 

с Товариства „Ризница“ в Самборі. 
Єст то наше старе Товариство, основане че- 
рез священников и затрудняюче у себе вдовы 
и сироты по священниках. 

Товариство тото мае свой власный має- 
ток и дає полну гваранцию, же доставленый 
товар єст добрый и солидный. 

Товариство выконує замовленя скоро и 
уділят церквам и кооператывам кредыту, ко- 
трый можна сплачати ратами. 

Ціны низкы, товар добрый, обслуга ре- 
тельна — то кличи, якы поставила собі „Риз- 
ница“ и тых ся тримат. 

Прото тыж при всіх потребах для церквей 
и домашного религийного ужитку належит ся 
звертати до 

Т-ва „Ризница“ в Самборі, 
котра открыват в найблизшом часі свой отділ 
в Сяноці. 

Ище им мало. 


Сталинови ище мало жертв. Помимо, же 
тысячи розстріляно и вывішано, а сотні ты- 
сяч мучат ся в численных совітскых тюрмах, 
„Красная Звізда“ поміщат ортыкул о. ролі 
политычных комисаров в червоной армии. 
„Першим и головным обовязком политычно- 
го комисара в виду партии и отчины — пише 
„Красная Зв1зда“ — ест полна ликвидация 
шкодливой діятельности банды Тухачевского 
и Гамарника“. 

„Красная Звізда“ завзыват также до „чи- 
сткы армии с елементов правых и троцкис- 
тов“ а также до щлковитого: згнобленя 
ронников Тухачевского и Гамарника. 

В звязи з тым „Красная Звізда“ доносит, 
же политычний комисар 17-ой дывисии кава- 
лерии закавкаской, Кувєнєв, выступал в обо- 
роні „врагов народа“ и принимал участь в ан- 
тыпартийном движеню. Газета зашмарят ему, 
што в часі выкладов поминал молчанем о вра- 
жой діятельности Троцкого, Бухарина и Ры- 
кова. 

Газеты подают также, же в посладном ча- 


сто- 


сі попал в немилость марш. Буденный, котро- 
го Сталин усунул со становиска инспектора 
червеной армии. Его місце занял ген. Тюле- 
нев. Кто знат, чи за пару неділь не‘засяде Бу- 
денный на лав! оскарженых за троцкизм або 
бухаринизм. Буденный мае в войску мир, а 
Сталин того не любит, може его отже спла- 
вити. В найблизших днях отбуде ся процес б. 
комисара военного промысла. Рукиновича и 
его заступника Муклевича, котры сідят тепер 
в. вязниц! на, Лубянці. Оба они сут оскаржены 
о саботаж в фабрыках военного промысла. 

В Совітах дошло уж до того, же бракує 
людей на начальны становиска. Свідчит о том 
факт, же отдає ся по два комисарияты под 
руководство одного челов!ка. Видно, же Сха- 
лин мае не дуже такых людей, котрым ище 
вірит. Але помимо того травля и гноблене сут 
в полной силі и жертв ест Сталинови все ище 
мало. 


Як выпал плебисцыт в Австрии 


На день 10. т. м. назначено в цілой Авс- 
грии голосоване, штобы населене высказало 
ся само за прилученем Австрии до Німеччины. 

Перед голосованем переведено велику 
пропаганду, котра дала ожиданы результаты. 
Прав! 100 процент голосуючих высказало ся 
за прилученєм Австрии до Німеччины. Авс- 
трия, як выказала неділя (10. квітня) оказала 
ся больше гитлєровска от самой Німеччины. 
На загальне число около 4415 милиона управ- 
неных до голосованя -— понад 4 милионы от- 
дало свои голосы за Гитлєром. 

Была введена при голосованю добра кон- 
троля. Каждый, кто принимал участь в голо- 
сованю, доставал значок, же сполнил свой 
гражданскый обовязок. По домах ходили спе- 
цияльны контрольоры, и кто не мал такого 
значка, тому припоминали о єго обовязках. 

Жидам не вольно было голосовати, 

Так то дня 10. квітня 1938. австрийске на- 
селенє само припечатало свой гроб, в котром 
похоронило независимость Австрии. 


Нове правительство во Францин. 


Правительство социялистычне Блюма у- 
пало, не доставши полномочий в сенаті. Пре- 
зыдент поручил утворити нове правительство 
предводителю радыкалов Даляде, котрый был 
до тепер министром обороны. Даляде утворил 
правительство зложене с радыкалов и центра, 
поминувши комунистов и социялистов. 

Тым самым упал оканчательно ‚Фронт 


народный, котрый от двох літ стал ся причи- 
ном частых змін правительства. 

Нове правительство Франции впроваджат 
также нову политыку. Коли правительство 
Блюма поперало червены войска в Испании и 
поддерживало договоры с Совітами, то Да- 
ляде старат ся затіснити узы приязни с Ан- 
глиом и глядат порозумленя с Німеччином. 


СЛДУЮЧЕ ЧИСЛО „ЛЕМКА“ ВЫЙДЕ ДНЯ 5 МАЯ Т.Р 

Конец испанской войны. 


Послідна офенсыва ген. Франко, почав- 
ши от 19. марта принесла в результаті опано- 
ване 89 місцевостей, в котрых жиє около 159 
тысяч населеня и обнимаючих 20 тысяч квад- 
ратных километров терену. 

В руках республиканскых войск находит 
ся всього 1/5 часть Испании. Той малой теры- 
з. рии грозит также поділ на 2 части с момен- 
ге м коли повстанцы займут місто Тортозу над 
(кредземным Морем. Барцельона, где тепер 
находит ся катальонске правительство и где 
находит ся головный центр фабрык военных 
материялов, губит ся тепер в темноті; бо пов- 
станцы опановали водны запоры и електров- 
ні, даючи Барцельоні електрычный ток. Недо- 
статок електричной енергии спричинил, же 
фабрыкы станули и в місті запановала паника. 
Богатши втічут до Франции. Правительство 
зарядило загальну мобилизацию, але никто не 
голосит ся уж до войска. Втічут аж и охотни- 
кы с Совтов. Положене республиканцов стає 
ся отже безнадійне и тото каже сподівати ся 
близкого конца домашной войны в Испании. 


аара У а А АА МОСЫ ЧЗ АА ВАНИЕ РАО ВАО ЕЛИ 
Венгрия укорочат права жидов. 


Послідны літа сут для жидов направду 
несчастны. Нигде их не хотят и всяди стара- 
ют ся укоротити их права. Початок дала Ні- 
меччина, за ньом пошли другы державы, як 
Румуния и инши, а тепер укорочат им права 
также Венгрия, котра под вплывом німецкого 
сусідства ухвалила закон, оғраничаючий пра- 
ва жидов в Венгрии. На основі того права у- 
часть жидов в житю венгерского народу не 
може перевысшати 20 процент. За жидов ува- 
жат ся всіх жидовской религии, аж и тых, ко- 
тры по 1. серпня 1918 р. змінили: своючрели- 
гию. В 5-ох роках має перейти в нежидовскы 
рукы 50 процент доходов с предприємств. 
Проєкт того закона выкликал серед венгров 
вдоволенє. 


И а № Аж 


Угода англицко-италиянска. 


Переговоры англицко-италиянскы посту- 
пают и належит сподівати ся скоро подписаня 
угоды меже тыма обома державами. Угода то- 
та причинит ся в великой мірі до ослабленя 
„оси Берлин — Рим“, бо Муссолини мусит ся 
тепер числити с Англиом при меженародных 
выступленях, запроєктованых через Гитлєра. 
Италия охотно годит ся с Англиом, бо и єй 
также загражат Німеччина по прилученю Ав- 
стрии. Англия также радо подпише угоду, бо 
втотчас може больше увагы посвятити спра- 
вам далекого всходу. 


ИТИГО АТА РТТ НОНУ НИ турар АБАСА УЯ 
Неудачи японской армии. 


До недавна била Япония кытайцов як 
лем сама хотіла. Але от якогоси часу счастє 
ся перемінило и тепер кытайскы войска отно- 
сят ряд рішительных побід над армиом япон- 
ском. Японскы войска поносят великы втраты 
и мусят ся цофати. Не мают и не могут собра- 
ти тилько войсковых сил, штобы сильно обса- 
дити опанованы величезны пространства, а 
кыатйске населене, котре в початках притих- 
ло, тепер организує ся в невеликы групы, ко- 
тры нападают на японскы отділы, непокоят их 
знями и ночами и уничтожают. 

_ Также кытайска армия, котрой число уве- 
личат ся с каждым днем, иде побідоносно и 
отберат японцам одну місцевость за другом, 
наносячи японскым войскам сильны убыткы. 

Япония, котра думала, же своим першим 
розмахом завоюе Кытай и настрашит его, а 
тым самым и нашмарит ему свою волю, видит 
тепер, же легче было страшити, як побідити 
тот великый край. Днеска Япония згодила бы 
ся выйти стой авантуры с честю. Она зверну- 
ла ся уж до Англии о посередництво и став- 


лят значно легчи условия, як на початку вой- 
ны. 


Але Чанг-Кай-Шек заявил, же Кытай буде 
ся бити, аж покаль послідный японец не опус- 
тит землі кытайской. 


Якы зела повинно ся мати в каждой хаті. 


Продовжене. 


Петрушка, знана в каждом господарстві 
ярина, о долгом веретеноватом корені. Квит- 
не в червні и липні, дозріват в серпні. Насінє 
зберат ся в серпні и вересні, а корені втотчас, 
як згрубнут достаточно. Ділає мочогонно, 
розмягчаючо и зменьшат болі. Дає ся при 
хворотах жолудка, вздутях, терпіню мочовых 
дорог, каменях міхура и водной пухлині, яко 
отвар с кореня, або цілого зела, а также 
дає ся єй до мішанкы против дыхавиці. 

Свіжу потолчену петрушку прикладат ся 
при укушеню овадов, яко средство помень- 
шаюче болі. 

Вывар с ягод яловца, лопушка, татараку 
и петрушкы потый по 4 горнятка денно чис- 
тит отдыховы дорогы и тому радит ся 
пити людям дыхавичным. 

Береза: Вывар с молодых листков ест до- 
брым ліком при водной пухлині, повсталой по 
запаленю почок. Помагат также при хворотах 
почок, міхура и ревматызму (гостци). Если в 
зимі ніт березового листя, можна взяти моло- 
ды галузкы с гонами, або ище лучше, самы 
гоны и выварити на чай. Пє ся с медом. 

Березовый сок, якый достає ся с надруба- 
ного дерева на яр, ест знаменитым средством 
мочогонным, котре чистит кров. Пе ся 2 
шклянкы денно, рано перед ідлом. Куруе пыр- 
щи и камені міхура и почок. 

Гозик: (габзина) єст то кряк дорастаючий 
7—8 метров высоты. Лубок старых галузей 
темнострый и потрісканый, покрытый боро- 


до- 


его 


давками. В середині галузей ест білый легкый 
стрыжень. 

Овочи творит чорна, мясиста ягода о чер- 
веном соку. Насінєм сут зелено-буры косткы. 
Запах свіжих квітков ест коренный, лубка и 
листков сильно неприятный (смердячий). 
Смак квітков и листя горкавый, овочи солод- 
кавы. 

Квите в червні и липні. Овочи дозрівают 
в серпні и вересні. 

Зберат ся розвинены квіты в часі погоды 
и сушит ся их в затіненом продувном місци, 
перевертаючи часто. Передержує ся в сухом 
місци. Овочи зберат ся в Осени, як добре до- 
зріют и сушит ся в хлібовом пецу, або сушар- 
ні. Корені и лубок с 2- до З-літных отросіков 
зберат ся в осени. 

Діланє: мочогонне, напотне, легко роз- 
вольняюче, чистит кров, зменьшат горячку и 
корчи. Корені и лубок ділают мочогонно. 

Вывар с квітя поручат ся на весняну ку- 
рацию. Бере ся 4 до 5 грамов на 2 горнятка; 
пити одно рано перед ідлом, друге вечером 
перед спанем. До вывару додавати цытрыно- 
вого .соку. 

Помагат на хрыпку, кашель, катар, гостец. 
Сок с корена и лубка поручат ся яко добре 
средство на водну пухлину. Листє варене в 
молоці сут розвольняючим средством. 

Повила с ягод чистят кров и почкы и ку- 
руют вреды на кышках. Сушены ягоды пома- 
гают при бігунці. 


П —————_———_——_—_———___. 

В суботу днз 7. мая т. р. отбуде ся в салі На- 
родного Дома в СЯНОЩ 


,. > . 
С'ізд Мужей довіря Лемко-Союза. 
Початок о год. 10. рано. В виду важных справ, 
якы будут обсуджати ся на сізді, просит о чи- 


сленне прибытє 
Правлене. 


В справах школьных 
Лемковщины. 


Согласно с ухвалами, принытыма на со- 
бранях в Горлицах и в Крыниці, выіхала дня 
12. квітня т. р. делегация под проводом д-ра 
Гнатышака до Кракова и Варшавы в справах 
школьных Лемковщины. 

Делегация устно и во врученых мемория- 
лах, покликуючи ся на тысячи подписов лем- 
ковского населеня на пересланых передом 
просьбах, домагала ся перемны сыстемы и 
приверненя, ограниченых остатньыма заря- 
дженями, прав руского языка в народных 
школах. 

Делегация вручила мемориялы: гну Воє- 
воді, г-ну Кураторови в Кракові, а также в 
Презыдии Рады Министров, в Министерстві 
Просвіты и у другых рішаючих чинников в 
Варшаві. 

Делегация, принята жичливо, вынесла пе- 
ресвідченє, же власти розсмотряли прихыль- 
но просьбу народных мас Лемковщины. 


ПЕ ОНУ ЧИА тач А ГР ИЕ ТТЕР 
Конец податковых льгот. 


С днем 31. марта 1938 выгасли всі подат- 
ковы льготы, признаны зарядженєм мини- 
стерства. скарбу с дня 15. квітня 1935 р. для 
податковых залеглостей. От 1. квітня подат- 
ковы уряды стягают залеглости всім селянам, 
кромі тых, котры в р. 1937. потерпіли от сты- 
хийных несчасть, и то лем в тых случаях, ко- 
ли нанесены им шкоды были усталены што 
найменьше на 15 процент через скарбовы уря- 
ДЫ. 

Тым послідным признае ся льготы до 31. 
грудня 1938 р. 


Пожичкы на родинны 
сплаты. 


В виду численных запытань в справі о- 
держаня пожичок на сплаты родинны, пода- 
єме, же Державный Банк Рольный вздержал 
на якыйси час выплату пожичок на родинны 
сплаты. Причином перестаня давати пожич- 
кы на сплаты родинны ест вычерпане ся ка- 
питалов перезначеных на тоту ціль. 

Державный Банк Рольный не принимат 
аж до откликаня подань о того рода пожич- 
кы. Рольны организации поробили однак ста- 
раня о новы кредыты на пожичкы на сплаты 
родинны и если правительство вдоволит их 
жаданя, то за недолгый час буде можна знова 
вносити поданя о уділенє того рода пожичок, 
в противном разі справа уділаня пожичок на 
родинны сплаты отвлече ся аж до слідуючого 
року. 

Министерство Рольництва и Реформ 
Рольных перезначило в том році на пожичкы 
на сплаты рединны суму 10 милионов злотых. 


ПОМІЩАЙТЕ 
ОГОЛОШЕНЯ 


В ГАЗЕТ! „ЛЕМКО“. 

к. 


ОЗЕР ТЕРЕК С УЧИ 5% 


ней 


Стр. 4. 


Што чути в світі ив краю 

Тайна радио - розголосня в Совітах. В 
Совітах ктоси урядил собі тайну радио-ста- 
цию, котра надає авдыции против Сталинови 
и существуючому порядковы, доносячи о ско- 
ром освободженю народа. Початково бесіды 
надавано лем о полночи, а тепер надают их 
также и о шестой годині вечером. Авдыции 
надає якаси женщина, котрой старают ся пе- 
рошкодити другы радио-стации. Г. П. У. не 
може выкрыти той розголосні. Додумуют ся, 
же радио-стация находит ся на Білоруси. 


Крадеж в церкви в Югославии. В Быстри- 
ці в Югославии находит ся в церкви чудотвор- 
на икона Матери Божой. Икона мала золоту 
корону, высаджану 'дорогыма каменями. Не- 
давно незнаны бандыты достали ся в ночи до 
церкви и украли корону вартости около 1 ми- 
лион дынаров. Полиция не впала на слід зло- 
дієв. 


Пожар поізду. Коло Барцельоны в Испа- 
нии розбил ся пасажерскый поізд, котрый у- 
дарил на цыстерну, наполнену нафтом. Нафта 
заняла ся и пожар обнял праві всі вагоны. В 
поломени нашло смерть 23 люда. 


Катастрофа в копальні угля. В копальні 
угля „Ванда-Лєх“ на Шлеску от незнаных 
причин затрясли ся сильно дня 31. марта 2 фи- 
ляры и с повалы оторвали ся велики масы уг- 
ля, котри засыпали робячих там горников. 
Двох горников убило, а 5-ох ест тяжко ране- 
ных. 


Ціна пива причином звады и биткы. Гриц 
Ничкало с Верблян пов. яворовского и Нико- 
лай Вареница сідили в корчмі при пиві и за- 
чали припоминати собі давны довоенны ча- 
сы. Бесіда перешла на ціны товаров и на ціны 
найважнійшого для них продукта — пива. О: 
ден с них твердил, же бомба пива коштовала 
перед войном 4 „грейцары“, а другый, же 8. 
Оба уперали ся при своем и уживали чим раз 
сильнійших аргументов. Пришло до звады, а 
коли и тот аргумент не мог переконати, Гриц 
Ничкало ужил сильнійшого, бо выпрал свого 
компана по лици. Вареница твердил погодив- 
ше, же достал и козярков и отдал справу до 
суду. Суд вправді не выяснил, яка была ціна 
пива перед войном, але за то засудил Грица 
на кару. 


Будуют новый мост на Ниягарі. Меже 
Злучен“ма Державами Америки Полночной и 
Канадом плыве велика ріка Ниягара. На ріці 
той єст в одном місци найбольший на світі 
спад воды. Коло того водоспаду ростягал ся 
над ріком великый мост, побудованый перед 
40 роками коштом двох милионов доляров. 
Мос тот в том році розвалили кригы леду. 
Кригы леду были так великы и плыли с таком 
силом, же кромі мосту знищили они также 
водну електровню, котра давала енергию еле- 
ктрычну многым містам, положеным коло рі- 
кы. 

Онтерио и Ню-Йорскый штейт плянуют 
тепер будову двох мостов на місце розвалено- 
го. Оден с них має быти перезначеный для 
желізниц. Выроблено уж плян одного мосту, 
котрый має коштовати 7 милионов доляров. 


Религийне жите в Совітах. Помимо пере- 
слідованя ролигии в Совітах, населене чим 
раз частійше выказує свою религийность. 
„Комсомольска Правда“ с 1. марта подає, што 
в окрестности Смоленска священик окрестил 

згодом родичей. В часі крещеня отчитал ус- 
тупы в євангелия, якы зробили на присутных 
сильне вражене. Газета подає, што священни- 
кы мают в Совітах великы впливы по селах. 
Где люде не могут явно выявляти свою віру, 
там крыют ся с тым. Трафят ся и таке, же чле- 
ны безбожников, якы мают ширити безбож- 
ництво и осмішати религию, сами сут вірую- 
чима и религийныма. 

В місті Орджоникидзе (6. Владыкавказ) 
предсідатель ‘краевого союза безбожников 
Арифулин зберал сам тайно складкы на ремонт 
церкви, штобы такым способом не допустити 
до єй закрытя. 

Не помагают отже ниякы переслідованя, 
бо силы Божой не побідят ничтожны силы 
злобы людской. 


Зараза слинавкы ширит ся. Министерство 
Рольництва подає, што зараза слинавкы ши- 
рит ся и обнимат чимраз ширши терены. Зага- 
лом зареєстровано в марті 257 случаєв слинав- 
кы. С того в воєводстві лєлецком — 1, в кра- 
ковском — 1, лодзком — 18, поморском — 1, 
познанском — 48, шлеском — 17 и варшав- 
ском — 1. В 97 загородах заразу зликвидова- 
но, а сама переминула в 19-ох. Доносят, же 
зараза дошла уж до ланцуцкого повіта. Зара- 
за африканской слинавкы достала ся до Поль- 
щи с Німеччины, откаль принес заразкы той 
хвороты пастух на баганчах и одежи. С того 
видно, як скоро переносит ся тота страшна 
хворота. Треба отже уважати тепер на худо- 
бу и свои стайні и не впущати до них чужой 
худобы, ани чужих людей. 

Заразкы слинавкы могут жити на обуви 
40 дней. 

В случаях появленя ся хвороти належит 
повідомити о том безотложно солтыса, войта 
або постерунок полиции. 


Землетрясене в Италии. Дня 13. т. м. от- 
чуто > цілой Италии сильны подзэмны трясе- 
ня. Дотепер не стверджено ниякых втрат ма- 


лерияльных ани жертв в людях. Трясеня за- 


нотовали сеймографы в цілом краю. По мні- 


ню знатоков центром землетрясеня ест море. ' 


Міста Турции под водом. Наводнене, по- 
встале от розлятя ся рік, наробило в Турции 
много шкоды в цілой Турции. Коло м!сцевос- 
ти Анасыя вода позрывала мосты и затопила 
много худобы. 

Ріка Акшекир и поблизкы села. 

Ріка Кафик перервала тамы и за’:опила 
місто Сивас, а также села Геве и Гиздина. 


Отд! леня: 


БЕЗОПАСНОСТЬ. 


Комунальна Каса Ощадности | 
Повіта Краковского в Кракові 


Рок основаня 1882. 


ЦЕНТРАЛЯ КРАКОВ, УЛ. ПИЯРСКА 1. 
тел. 115-97, 131-73, 101-03. 


КРЫНИЦА, тел. 112. 
ВЕЛИЧКА, тел. 6, 

Шпьонска афера в Швеции. В Штокголь-: 
мі арештовано 2-ох молодых роботников в 
металюргичной фабрыці Тагерста за тото, же 
мали они здрадити .одной с сусідных держав 
тайну, як робит ся стоп металю секо. За вы- 
явлене той тайны достали они 800—900 корон 
шведскых. 


Мудре зарядженє. Румунске министерс- 
тво просвіти выдало заряджене, забороняюче 
учителькам народных ‘и середных школ .ма- 
льовати ся, курити и ходити в такых сукон- 
ках, якы могут выкликати згоршенє у моло- 
дежи. Кромі того министерство заборонило 
школьной молодежи до 16-го року житя хо- 
дити до кина и возанку: по леді в роботячи 
дні. Молодеж може ходити возити ся на леді 
и до кіна лем в неділі и свята и то лем все в 
товаристві родичей. 


На Дунайці будуют другу водну запору. 
В том році мают зачати будову другой водной 
запоры на ріці Дунайці. Запора тота повстане 
10 км. ниже запоры в Рожнові, в селі Чхові. 
Кошт робот вступных хст обчисленый на 5 
милионов ЗЛОТЫХ. 


Продам книжку. 
„ПАЛОМНИЦТВО ДО СВЯТОИ ЗЕМЛІ“ 
Галущак Андрей 
Прислоп 
п. Устє Руске, пов Горлицы 


Испытованый дяк и диригент 
церковного и світского хору, 
добрий тенор 

прийме посаду от зараз. 
Зголошеня принимат Редакция 
„Лемка“ — Крыница 2 


Куплю 
„РУСКЕ ПАЛОМНИЧЕСТВО“ 


составлене Алексием Булка со Скварявы 
выдане в Коломыи в р. 1906 
Писати до Админ. „ЛЕМКА`, Крыница 2. 


Продам фотографичный апарат 
и научу скоро фотографовати. 


Писати: Андрей Галущак 
Прислоп 
почта Уств Руске. 


Вс! порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ : 
СХОВОК АВТОМАТ. 


СУМА ВКЛАДОВ ПОНАД 35.00.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ. 


ДОБРЫЙ ПРОЦЕНТ. 


одного дня 18 дітей в віці от 1 до 15 літ за 


Отвіт. редактор: Гарас Громосяк в Крыниці. 

Типография А. Гольдмана, во Львові, ул. Сикстуска Ч. 1%, 

